Foto: Nova TV

RASPOLOŽENJE građana Hrvatske skoro tri mjeseca od formiranja nove vlade sve je pesimističnije, a oni sve manje vjeruju u održivost vladajuće koalicije, donosi to redovito istraživanje CROBarometar koje provodi IPSOS na 969 građana od 1 do 21. ožujka, a objavljuje Dnevnik Nove TV.



MOST u slobodnom padu, HDZ i SDP u laganom rastu



HDZ i SDP bilježe isti rast od jednog postotnog poena u ožujku. HDZ je tamo mjesec završio na 30,2 %, a SDP na 28 %. No, MOST i dalje gubi potporu od izbora i u ožujku uživa potporu 7,6 % birača. Dok je još u studenom imao 19,1 % potpore.





Sigurni Žili zid i Milan Bandić 365



Živ zid ima, čini se, stabilno biračko tijelo i to njih 6,3 %, a Bandićeva stranka uživa potporu 3,7 %.





Stranke od 1 posto



Ostale stranke imaju potporu manju od 2 posto, no većina ih je zastupljena u hrvatskom Saboru.



BUZ ima potporu u ožujku od 1,9 %. HNS također uživa potporu od 1,9 %. HSS sada s novim predsjednikom ima potporu od 1,7 %, HSU je na 1,6 %, IDS također ima potporu od 1,6 %, HSP Ante Starčević ima potporu od 1,1 % birača. OraH ima istu potporu. Ostale stranke imaju potporu od 5, 9 %. A neodlučnih je birača u ovom trenutku 7,3 %.





Koalicija koja će se teško održati



Vladajuća koalicija, uvjereno je u to 51 % birača, održat će se do kraja mandata. Tako misli sve manje ljudi. Prije samo mjesec dana da će koalicija odraditi mandat do kraja, vjerovalo je 59 % birača.

Tekst se nastavlja ispod oglasa





Istodobno, u ovom trenutku 40 % birača vjeruje kako koalicija neće odraditi mandat do kraja, još mjesec prije to je mislilo njih 33 %. No, birači Domoljubne koalicije s više od 80 % vjeruju u opstanak ove vlade iduće 4 godine.



Vladina politika u crvenom



U ovom trenutku 40 % birača ne odobrava vladinu politiku, a njih 37 % je odobrava. No, ožujak je mjesec u kojemu je došlo do obrata i porastao je broj pesimista, a pao broj optimistakoji vjeruju u vladinu politku.





Hrvatska se vraća u pesimizam



Hrvatska ide u lošem smjeru, to misli 62 % birača. I taj broj pesimista raste iz mjeseca u mjesec. A zato pada broj optimista i trenutno 24 % birača misli da zemlja ide u dobrom smjeru.







Čini se da su i birači vladajuće koalicije već podijeljeni, tako 51 % birača Domoljubne koalicije misli da zemlja ide u dobrom smjeru. Kod birača Mosta, optimista je manje odnosno, 47 % misli kako zemlja ide u dobrom smjeru.

